
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 06.03.2014
                          Nr. 4c-2/49
                          PL-x 27/2014



  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea şi completarea Codului de procedură fiscală, trimisă spre dezbatere în fond, cu adresa nr. PL-x 27 din 10 februarie 2014, înregistrată sub nr. 4c-2/49 din 10 februarie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
        Gheorghe DRAGOMIR

RAPORT 
asupra propunerii legislative pentru modificarea şi completarea Codului de procedură fiscală
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu propunerea legislativă pentru modificarea şi completarea Codului de procedură fiscală, trimisă cu adresa nr. PL-x 27 din 10 februarie 2014, înregistrată sub             nr. 4c-2/49  din 10 februarie 2014.
Conform prevederilor art. 75 alin. (1) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 04 februarie 2014.
La întocmirea prezentului raport, s-a avut în vedere avizul Consiliului Legislativ.
Guvernul nu susţine adoptarea acestei iniţiative legislative.

În raport cu obiectul şi conţinutul său, propunerea legislativă face parte din categoria legilor ordinare.
Potrivit obiectului de reglementare, executarea silită a sumelor pentru stingerea creanţelor fiscale să se realizeze prin poprire asupra a 50% din sumele existente în conturile bancare ale debitorului.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din  05 martie 2014.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri 31 deputaţi.

La dezbaterea acestei propuneri legislative a fost prezent, în calitate de invitat, domnul Dan Manolescu, Secretar de Stat la Ministerul Finanţelor Publice.
În urma examinării propunerii legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, respingerea propunerii legislative pentru modificarea şi completarea Legii nr. 571/2003 privind Codul fiscal, deoarece s-ar crea un tratament discriminatoriu între creditorul public şi creditorii privaţi în  ceea ce priveşte executarea silită.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

